
    JUDEŢUL IAŞI          

                 
MUNICIPIUL PAŞCANI                                       
 
CONSILIUL LOCAL                                                   
H O T Ă R Â R E

privind aprobarea Regulamentului de organizare şi funcţionare

a Bibliotecii Municipale Paşcani
       Consiliul Local al municipiului Paşcani, judeţul Iaşi;

                 In baza raportului  comun nr. 16264/22.09.2008,  intocmit de catre Compartimentul Resurse Umane si Compartimentul juridic din cadrul aparatului de specialitate al Primarului municipiului Pascani;
                 Avand in vedere rapoartele de avizare ale Comisiei pentru cultura, culte, tineret, sport si turism,  ale Comisiei  juridice, ordine publica, drepturile omului  si libertati cetatenesti  si ale  Comisiei de organizare si dezvoltare  urbanistica, realizarea  lucrarilor publice, conservarea  monumentelor  istorice, protectia  mediului, ecologie, patrimoniu din cadrul Consiliului Local al municipiului Pascani;

                  În conformitate cu prevederile Legii bibliotecilor nr. 334/2002, republicată,  cu modificările  si completarile  ulterioare;
În temeiul prevederilor  art. 45, alin. (6) din Legea administraţiei publice locale nr. 215/2001,  republicată, cu modificările  si completarile  ulterioare;

       Avand in vedere prevederile Regulamentului de Organizare si Functionare a Consiliului Local al municipiului Pascani, aprobat cu modificari si completari prin HCL 86/25.06.2008;

                  În   temeiul art. 45 alin. (1) din Legea nr. 215/2001, privind administraţia publică locală, republicată, cu modificările şi completările ulterioare,
H O T Ă R A S T E :
          Art.1 – Se aprobă Regulamentul de organizare şi funcţionare a Bibliotecii Municipale Paşcani, prevazut în anexa 1,  parte integrantă din prezenta hotărâre.

           Art.2 – Se modifica si se completeaza Anexa 8 la Hotararea Consiliului Local  nr. 108/25.07.2008 - Stat de functii privind personalul contractual din cadrul Bibliotecii  Municipale Pascani, conform Anexei 2, parte integranta din prezenta hotarare.

Art. 3 - Cu ducerea la indeplinire a prevederilor prezentului regulament  se insarcineaza  actuala conducere a Bibliotecii Municipale Paşcani,  în colaborare cu Compartimentul de sport şi cultură din cadrul aparatului de specialitate al Primarului municipiului Pascani.
Art. 4 - Serviciul Administratie Publică Locală va comunica in copie prezenta hotărâre:
· Instituţiei Prefectului judeţului Iaşi
· Primarului municipiului Paşcani
· Bibliotecii Municipale Paşcani
· Compartimentului de sport şi cultură

· Mass-media
 PREŞEDINTE DE ŞEDINŢĂ,                                    Contrasemnează
   Consilier,   




  
              Secretar,                                                                                            PÂNZARU  COSTICǍ                                                MIRCEA  ZUZAN
Nr.    161   
Din    6.10. 2008
Anexa  1
la HCL nr. 161/6.10.2008

REGULAMENTUL DE ORGANIZARE ŞI FUNCŢIONARE
A BIBLIOTECII MUNICIPALE PAŞCANI


CAPITOLUL I

Dispoziţii generale



Art. 1. Prezentul regulament stabileşte normele de organizare şi funcţionare ale Bibliotecii Municipale Paşcani. Este elaborat în baza Regulamentului – Cadru de organizare şi funcţionare a bibliotecilor publice, aprobat de Comisia Naţională a Bibliotecilor la 18.IX. 2002, în concordanţă cu Legea 334/2002,  legea bibliotecilor, republicata,  cu modificările şi completările ulterioare astfel: Legea nr. 571/2003, O.G. nr. 59/2003, Legea nr. 593/2004, O.G. nr. 26/2006 şi Legea nr. 114/2006.
Art. 2. Biblioteca Municipală Paşcani este principala bibliotecă publică a municipiului. Funcţionează sub autoritatea administrativă a Consiliului Local Paşcani.     

Art. 3 Biblioteca Municipală Paşcani este institutie de drept public, bugetară, cu personalitate juridică, conform prevederilor O.G. nr. 26 / 2006 (ordonanţa pentru modificarea şi completarea Legii bibliotecilor nr. 334/2002), subvenţionată de Consiliul Local al municipiului Paşcani.

CAPITOLUL II

Sediul Bibilotecii Municipale Paşcani
Art. 4. Sediul Bibliotecii Municipale Paşcani este în Paşcani,  str. Mihail Kogalniceanu  nr. 10, jud. Iaşi.
CAPITOLUL III

Obiectivul şi scopul
Art. 5. Biblioteca are ca obiectiv principal constituirea, organizarea, prelucrarea, dezvoltarea şi conservarea colecţiilor de cărţi şi publicaţii, a altor documente şi baze de date, pentru facilitarea utilizării acestora în scop de informare,cercetare, educaţie şi recreere.
Art. 6. Biblioteca este în slujba comunităţii păşcanene şi face parte integrantă din sistemul naţional de biblioteci şi sistemul informaţional naţional.

CAPITOLUL IV
Activitaţi specifice şi servicii
Art. 7. Biblioteca Municipală Paşcani, ca instituţie infodocumentara şi culturală ce face parte integrantă din sistemul informaţional naţional,  îndeplineşte conform legii următoarele atribuţii şi funcţii:
- constituie, organizează, prelucrează, dezvoltă, conservă şi pune la dispoziţia utilizatorilor colecţii enciclopedice de documente,  în funcţie de dimensiunile şi structura socio-profesională a populaţiei din municipiul Paşcani, de cerinţele reale şi potenţiale ale acesteia;

- evidenţiază, organizează, cataloghează, clasifică şi indexează colecţiile bibliotecii. Evidenţa documentelor se face în sistem tradiţional astfel:

a) evidenţa globală - in R.M.F.(registru de mişcare a fondului);

b) evidenţa individuală - în R.I.(registru inventar);

c) evidenţa publicaţiilor seriale, trimestrial sau anual, prin constituirea lor în unităţi de inventar. Transcrierea instrumentelor de evidenţă se face numai în cazuri excepţionale, cu aprobarea instituţiei tutelare.
Orice operaţiune de intrare sau de ieşire a documentelor se face numai în baza unui act însoţitor. 

- asigură servicii de imprumut de documente la domiciliu şi de consultare în sala de lectură, documentare, lectură şi educatie permanentă;

- achiziţionează, constituie şi dezvoltă baze de date, organizează cataloage şi alte instrumente de comunicare a colecţiilor, în sistem tradiţional şi/sau automatizat, formează şi îndrumă utilizatorii în folosirea acestor surse de informare;

- desfăşoara şi oferă la cerere activităţi/ servicii de informare bibliografică şi de documentare în sistem tradiţional;

- facilitează, potrivit resurselor şi oportunităţilor, accesul utilizatorilor şi la alte colecţii prin imprumut interbibliotecar intern;

- iniţiază, organizează sau colaborează la programe şi acţiuni de valorificare a colecţiilor de documente şi a tradiţiilor culturale, de animaţie culturală şi de educaţie permanentă.

Art. 8. Pentru îndeplinirea atribuţiilor prevăzute la art.7,  Biblioteca Municipală Paşcani realizează acţiuni specifice prin care:

- completează curent şi retrospectiv colecţiile prin achiziţii, donaţii şi schimb interbliotecar;

- realizează evidenţa globală şi individuală a documentelor;

- efectuează operaţiuni de imprumut al documentelor pentru studiu, informare şi lectură la domiciliu sau în sala de lectură, cu respectarea regimului de circulaţie a documentelor şi a normelor de evidenţă a activităţii zilnice;

- asigură, potrivit solicitărilor primite, imprumutul interbibliotecar, în conformitate cu prevederile legale în vigoare;

- intreprinde operaţiuni de avizare a restanţierilor, de recuperare fizică sau valorică a documentelor deteriorate ori pierdute de utilizatori, în condiţiile legi; 

- elimină periodic din colecţii documentele uzate moral sau fizic; 

- organizează activiţăti de marketing şi publicitate, specifice activitaţii bibliotecilor publice;

- efectuează operaţiuni de conservare, igienă şi patologia cărţii; 

- iniţiază programe speciale prin care oferă informaţii de interes public pentru şi despre comunitatea locală;

- organizează activităţi specifice de formare şi informare a utilizatorilor.

CAPITOLUL V

Patrimoniu
Art. 9. Patrimoniul este constituit din mijloace fixe şi obiecte de inventar aflate în administrare sau date în folosinţa de Consiliul Local Paşcani, precum si donatii. Biblioteca poate primi în administrare sau folosinţă şi bunuri mobile şi imobile din domeniul public sau privat al municipiului Paşcani, în condiţiile legii.

Art. 10. Colecţiile Bibliotecii Municipale Paşcani au profil enciclopedic şi se dezvoltă permanent prin diverse forme de achiziţie: cumpărare, transfer/schimb interbibliotecar, donaţii, sponsorizări. Biblioteca Municipală Paşcani colecţioneaza, organizeaza şi valorifica fondul de carţi existent.

Art. 11. Colecţiile bibliotecii sunt destinate imprumutului la domiciliu şi consultării în sala de lectură.
Art. 12. Creşterea anuală a colecţiilor trebuie să fie de minimum 50 documente specifice la 1000 locuitori ai municipiului.

Art. 13.
 (1) Bibliotecarii nu sunt obligaţi să constituie garanţii gestionare, dar raspund material pentru lipsurile din inventar. 

(2) Gestiunile din bibliotecile în care este permis accesul liber al utilizatorilor la documente beneficiază, în condiţiile legii, de un coeficient de 0,3% pe an scădere din totalul fondului inventariat, reprezentând piedere naturală datorată unor cauze care nu puteau fi înlăturate ori unor pagube provocate din riscul minimal al serviciului. 

(3) In cazuri de forţă majoră, incendii, calamităţi naturale, devalizări şi alte situaţii care nu implică o răspundere personală, biblioteca dispune scoaterea din evidenţă a documentelor distruse.

Art. 14. 
(1) Documentele uzate fizic sau moral pot fi eliminate din colecţiile bibliotecii, în condiţiile legii, la minimum 6 luni de la achiziţie.

(2) Publicaţiile seriale se pot elimina din colecţiile bibliotecii, dacă nu mai pot fi utilizate în servirea intereselor de informare ale utilizatorilor, după minimum 2 ani de la primirea lor în bibliotecă. 

(3) Eliminarea se efectuează cu aprobarea conducerii, la propunerea Comisiei de casare.

Art. 15. Inventarierea fondului de carte se face conform legii.
          Art. 16. Documentele bunuri culturale comune, lipsă din gestiune se recuperează cu prioritate fizic sau dacă acest lucru nu este posibil se recuperează valoric conform legislaţiei în vigoare 

CAPITOLUL VI
Bugetul şi contabilitatea

Art. 17. Bugetul propriu se aproba prin hotarâre a Consiliului Local Paşcani. Finanţarea se face în conformitate cu obiectivele şi programele aprobate şi din venituri extrabugetare, inclusiv donaţii şi sponsorizări din ţara şi străinătate.

Art. 18. Consiliul Local Paşcani poate finanţa programe culturale, achiziţii de documente şi lucrări de investiţii şi, totodată, poate susţine cheltuieli materiale şi de capital pentru Biblioteca Municipală Paşcani.

(3) Consultarea colecţiilor şi a bazelor de date este gratuită. Biblioteca poate oferii servicii pe bază de tarife, cu avizul Consiliului Local Paşcani.

(4) Biblioteca are cont propriu, organizează şi conduce contabilitatea propriilor operaţiuni financiare, conform reglementărilor legale

CAPITOLUL VII
Structura organizatorică. Personal

Art. 19. Structura organizatorică şi numarul de posturi sunt stabilite prin Organigrama şi Statul de funcţii aprobate prin hotărâre a Consiliului Local Paşcani.
Art. 20. Criteriile de normare a personalului se fac conform anexei Legii bibliotecilor nr. 334/2002 (republicată, cu modificari si completari).

Art. 21. Ocuparea posturilor din bibliotecă se face prin concurs,  organizat conform legii.
ART. 22 Consiliul de administraţie
(1) În cadrul Bibliotecii funcţionează Consiliul de administraţie, cu rol consultativ.

(2) Consiliul de administraţie este condus de director, în calitate de preşedinte şi este format din maximum 5 membri,  desemnaţi prin  Hotarare a Consiliului Local al municipiului  Pascani.
(3) Consiliul de administraţie se întruneste lunar sau ori de câte ori este necesar la convocarea directorului sau la cererea reprezentantului Consiliului Local Paşcani.
(4) Consiliul de administraţie dezbate şi   aproba :

a) proiectul bugetului propriu şi contul de încheiere a exerciţiului bugetar;

b) proiectul programului anual de activitate şi strategia de dezvoltare;

c) rapoartele de evaluare a activităţii întocmite de director şi măsurile propuse pentru îmbunătăţirea activităţii;

d) propunerile de modificare a structurii organizatorice şi numărului de personal;

e) propunerile privind atribuţiile compartimentelor funcţionale şi de specialitate;

f) raportul anual de activitate întocmit de director care se va prezenta Consiliului Local Paşcani;

g) regulamentul de ordine interioară;

h) alte probleme cu care a fost sesizat de Consiliul Local Paşcani.

Art. 23. Consiliul ştiintific
(1) În cadrul Bibliotecii Municipale Paşcani funcţionează Consiliul ştiinţific, cu rol consultativ în dezvoltarea colecţiilor, în domeniul cercetării ştiinţifice şi al activităţilor culturale;

(2) Consiliul ştiinţific este format din maximum 7 membri, cuprinzând bibliotecari, specialişti în domeniul informatizării, activităţii culturale şi ştiinţifice, numiţi prin decizie a directorului.

Art. 24. Directorul
(1) Directorul asigură conducerea executivă şi răspunde de bună organizare şi funcţionare a Bibliotecii Municipale Paşcani, precum şi de îndeplinirea atribuţiilor şi activităţilor stabilite potrivit capitolului IV;

(2) Directorul este numit prin dispozitie a Primarului, pe baza unui concurs de proiecte de management, conform Ordonantei  nr. 26 din 14 iulie 2005  privind  managementul institutiilor  publice de cultura. Conditiile de  participare  si organizare ale concursului  sunt stabilite  prin Hotararea Consiliului Local al municipiului  Pascani.

(3) Directorul reprezintă Biblioteca Municipală Paşcani în relaţiile cu autorităţile şi instituţiile publice, cu persoanele juridice şi fizice din ţară şi străinătate, precum şi în justiţie.

(4) Directorul îndeplineşte, în condiţiile legii, următoarele atribuţii principale:

a) asigură realizarea strategiei Bibliotecii Municipale Paşcani, aprobată de Consiliul Local Paşcani şi executarea hotarârilor acestuia;
b) asigură administrarea patrimoniului Bibliotecii Municipale Paşcani, a mijloacelor materiale şi băneşti de care aceasta dispune, cu respectarea prevederilor legale în vigoare şi a prezentului Regulament;
c) asigură fundamentarea şi elaborarea strategiei de dezvoltare pe care o supune spre aprobare Consiliului Local Paşcani şi a programului anual de activitate pe care-l supune dezbaterii şi însuşirii Consiliului de administraţie;
d) întocmeşte proiectul bugetului propriu şi a contului de încheiere a exerciţiului bugetar,  pe care le supune dezbaterii şi însuşirii Consiliului de administraţie şi aprobării Consiliului Local Paşcani;
e) exerciţa funcţia de ordonator de credite şi acţionează pentru îndeplinirea prevederilor bugetului anual de venituri şi cheltuieli;
f) stabileşte atribuţiile compartimentelor funcţionale de specialitate şi aproba fişele posturilor pentru personalul salarizat;

g) coordonează şi controlează activitatea personalului din subordine şi stabileşte măsuri pentru îmbunătătirea activităţii;
h) aprobă angajarea, salarizarea, promovarea, sancţionarea disciplinară şi eliberarea din funcţie a personalului, cu respectarea prevederilor legale;
i) întocmeşte rapoarte de evaluare a activităţii pe care le supune dezbaterii şi însuşirii Consiliului de administraţie;
j) întocmeşte raportul anual de activitate şi-l prezintă Consiliului Local Paşcani;
k) îndeplineşte şi alte sarcini stabilite de lege şi Consiliul Local Paşcani;

(5) În exercitarea atribuţiilor directorul emite decizii.
Art. 25. Angajarea, promovarea şi sancţionarea personalului

(1) Personalul este structurat în personal de conducere, de specialitate, administrativ şi de întretinere;

(2) Angajarea, promovarea, sanctionarea şi eliberarea din funcţie a personalului se realizează în conformitate cu prevederile legale, prin decizie a directorului.
 (3) Salarizarea personalului se face în raport cu funcţia şi pregătirea profesională, în condiţiile şi cu respectarea reglementarilor legale în vigoare şi ţinând cont de încadrarea în resursele financiare aprobate prin bugetul propriu.

(4) Personalul are obligaţia să-şi realizeze sarcinile de serviciu în conformitate cu fişa postului, să respecte normele de disciplină şi comportament şi, totodată, să-şi acorde sprijin şi să se suplinească la serviciu pentru îndeplinirea în bune condiţii a atribuţiilor profesionale.

(5) Normele interne de funcţionare, inclusiv de comportament ale personalului şi sancţiunile disciplinare se stabilesc prin regulamentul de ordine interioară.
CAPITOLUL VIII
Autonomia funcţională şi profesională
Art.26

(1) Biblioteca dispune de autonomie funcţională şi profesională în raport cu Consiliul Local Paşcani, pentru:

a) organizarea şi conducerea activităţilor proprii în afară oricaror ingerinţe politice, ideologice sau religioase;

b) elaborarea programelor şi proiectelor culturale proprii, în concordanţă cu

strategiile municipale, judeţene, naţionale şi internaţionale;

c) stabilirea şi utilizarea surselor suplimentare de venituri pentru dezvoltarea

serviciilor de bibliotecă, în conformitate cu prevederile legale în vigoare;

d) încheierea protocoalelor de colaborare cu alte biblioteci sau instituţii culturale din ţară şi strainătate;

e) participarea la reuniunile internaţionale de specialitate sau la consorţiile

bibliotecare şi la asociaţiile internaţionale la care sunt membre, cu plata taxelor şi cotizaţiilor aferente.

CAPITOLUL IX
Antet, ştampila
ART. 27 În toate actele, Biblioteca Municipală Paşcani va folosi antetul „Consiliul Local Paşcani – Biblioteca Municipală Paşcani”. Aceleaşi elemente vor fi inscripţionate şi pe ştampilă.

CAPITOLUL X
Dispoziţii finale

Art. 28. Regulamentul de organizare şi funcţionare a Bibliotecii Municipale Paşcani va intra în vigoare începand cu data publicării prezentei hotărâri.
          Art. 29. Salariaţii Bibliotecii Municipale Paşcani au datoria de a cunoaşte prevederile regulamentului de organizare şi funcţionare a bibliotecii.

          Art. 30. Prevederile prezentului Regulament se completează, de drept, cu cele ale Legii Bibliotecilor nr. 334/2002, republicată,  cu modificările si completarile ulterioare.
Art. 31 În situaţia în care se impune, modificarea şi completarea prevederilor prezente se face numai prin hotărâre a Consiliului Local Paşcani.
Anexa  2
la HCL nr. 161/6.10.2008
PRIMĂRIA MUNICIPIULUI  PAŞCANI                                        

JUDEŢUL IAŞI                                                                 
S T A T   D E   F U N C Ţ I I

PRIVIND PERSONALUL CONTRACTUAL DIN CADRUL
BIBLIOTECII MUNICIPALE PAŞCANI

	NR.

CRT.
	FUNCŢIA 
	STUDII
	GRAD,
TREAPTĂ
	NUMĂR  POSTURI

	1. 
	DIRECTOR  BIBLIOTECĂ
	S
	I
	1

	2. 
	INSPECTOR
	S
	I
	1

	3. 
	BIBLIOGRAF
	S
	I
	1

	4. 
	BIBLIOTECAR
	S
	I
	1

	5. 
	BIBLIOTECAR
	M
	IA
	1

	6. 
	BIBLIOTECAR
	M
	I
	2

	7. 
	INGRIJITOR
	G
	I
	1

	                           TOTAL
	
	8

